- Hindi News
- National
- आॅनलाइन आंसरशीट नहीं जांचना चाहते प्रोफेसर, मूल्यांकन का काम धीमा, रविवि ने भेजा नोटिस
आॅनलाइन आंसरशीट नहीं जांचना चाहते प्रोफेसर, मूल्यांकन का काम धीमा, रविवि ने भेजा नोटिस
रायपुर| पं.रविशंकर शुक्ल विश्वविद्यालय द्वारा ऑन लाइन कॉपी जांचने का सिस्टम शिक्षकों को पसंद नहीं आ रहा है। ज्यादातर शिक्षक इससे नाराज हैं। बीएड, बीपीएड व एमएड की सेमेस्टर परीक्षाओं की कापियां जांचने ज्यादातर शिक्षिक पहुंच ही नहीं रहे हैं। कई बार बुलावे के बाद विश्वविद्यालय प्रबंधन ने संबंधित कॉलेजों को कारण बताओ नोटिस जारी किया है।
अफसरों का कहना है कि मामले में कॉलेज के खिलाफ भी कार्रवाई की जाएगी क्योंकि ज्यादातर मामले में प्राइवेट कॉलेज के शिक्षकों से संबंधित हैं। विवि ने पायलट प्रोजेक्ट के तहत पहली बार ऑनलाइन आंसरशीट जांचने का सिस्टम शुरू किया है। इसके तहत बीएड, एमएड और बीपीएड की करीब 27 हजार काॅपियाें का मूल्यांकन ऑनलाइन कराने की तैयारी की गई। पहली बार यह सिस्टम लागू होना था, इसलिए रविवि में सेंटर बनाया गया और कापियां जांचने के लिए शिक्षकों की ड्यूटी यहीं लगायी गई। फरवरी के पहले सप्ताह से मूल्यांकन का काम शुरू किया गया। संभावना जताई जा रही थी कि मार्च के पहले सप्ताह तक मूल्यांकन पूरा हो जाएगा। नतीजे भी आ जाएंगे। अनुमान पूरी तरह से गलत साबित हो गया। विश्वविद्यालय के बुलावे को शिक्षकों ने दरकिनार किया और ज्यादातर शिक्षक मूल्यांकन से दूर हो गए।
इस वजह से यह फार्मूला
अन्य सेमेस्टर की कापियां भी होगी ऑनलाइन
विवि के अधिकारियों का कहना है कि इस बार बीएड,बीपीएड व एमएड से ऑनलाइन मूल्यांकन का सिस्टम शुरू किया गया। आने वाले समय में अन्य सेमेस्टर परीक्षाओं की आंसरशीट का मूल्यांकन भी इसी फार्मूले से होगा। ऑनलाइन मूल्यांकन से यह फायदा होगा कि शिक्षक मूल्यांकन घर पर भी कर सकेंगे। इसमें गलतियां तो कम होगी ही, मूल्यांकन भी अच्छे से होगा।
मूल्यांकन को लेकर हर बार सवाल उठते हैं। कई बार शिक्षकों के मूल्यांकन नहीं करने तो कई बार मूल्यांकन के बाद दिए गए अंक नहीं जोड़ने की बातें सामने आई। ऑनलाइन मूल्यांकन सिस्टम में यह समस्या नहीं रहेगी।
ऑनलाइन कापियां जंचने के दौरान शिक्षक एक-एक सवालों की जांच कर पाएंगे। कोई भी प्रश्न नहीं छूटेगा।
गलत मूल्यांकन करने वाले शिक्षकों को पकड़ना भी विवि के लिए इस सिस्टम से आसान होगा।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva